এদিকে পাইকারি বাজারে মিনিকেট ও বিআর-২৮ চালের দাম কেজিতে দুই থেকে তিন টাকা কমেলেও খুচরা বাজারে এর প্রভাব নেই। পাইকারি বাজারে প্রতি কেজি মিনিকেট চাল ৪৪ টাকা আর বিআর-২৮ ৩৬ টাকা দরে বিক্রি হচ্ছে। খুচরা বাজারে প্রতি কেজি মিনিকেট ৪৮ থেকে ৫০ টাকা, বিআর-২৮ চাল ৪০টাকা থেকে ৪২ টাকায় বিক্রি হচ্ছে। অন্যান্য চাল আগের দামেই বিক্রি হচ্ছে। কারওয়ান বাজারের চাল ব্যবসায়ী সোহেল রাইচ এজেন্সির সত্ত্বাধিকারী মো. সোহেল জানান, মিনিকেট ও বিআর আটাশ চালের দাম বস্তা প্রতি (৫০ কেজি) মানভেদে ১৫০টাকা থেকে ২০০ টাকা কমেছে।